CELEX: 62022TN0206
Language: lt
Date: 2022-04-20 00:00:00
Title: Byla T-206/22: 2022 m. balandžio 20 d. pareikštas ieškinys byloje Makhlouf / Taryba

2022 6 20   
            
            
               LT
            
            
               Europos Sąjungos oficialusis leidinys
            
            
               C 237/59
            
         
      2022 m. balandžio 20 d. pareikštas ieškinys byloje Makhlouf / Taryba
      
      (Byla T-206/22)
      (2022/C 237/77)
      Proceso kalba: prancūzų
      
         Šalys
      
      
         Ieškovė: Sara Makhlouf (Damaskas, Sirija), atstovaujama advokatų G. Karouni ir K. Assogba
      
         Atsakovė: Europos Sąjungos Taryba
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti šiuos aktus, kiek jie susiję su ieškove,
                  
                              —
                           
                           
                              2022 m. vasario 21 d. Tarybos įgyvendinimo sprendimą (BUSP) 2022/242, kuriuo įgyvendinamas Sprendimas 2013/255/BUSP dėl ribojamųjų priemonių Sirijai ir jo I priedą;
                           
                        
                              —
                           
                           
                              2022 m. vasario 21 d. Tarybos įgyvendinimo reglamentą (ES) 2022/237, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje ir jo II priedą;
                           
                        
            
                  —
               
               
                  priteisti iš Tarybos 10 000 eurų sumą ieškovės visai patirtai žalai atlyginti.
               
            
                  —
               
               
                  Pagal Bendrojo Teismo procedūros reglamento 134 straipsnį pralaimėjusi šalis turi atlyginti bylinėjimosi išlaidas. Sara Makhlouf prašo, kad Taryba padengtų jos pačios ir jos patirtas bylinėjimosi išlaidas, kurias ji pasilieka teisę pagrįsti bylos nagrinėjimo metu.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas teisės į gynybą ir teisingą bylos nagrinėjimą pažeidimu. Šiuo atžvilgiu ieškovė skundžiasi, kad Taryba pažeidė jos teisę į gynybą, ypač teisę būti išklausytai prieš priimant sprendimą įtraukti jos pavardę į ginčijamus sąrašus.
               
            
                  2.
               
               
                  Antrasis ieškinio pagrindas grindžiamas akivaizdžia vertinimo klaida ir įrodymų trūkumu. Ieškovė teigia, kad Tarybos teiginiai dėl „neišvengiamos rizikos, kad paveldėtas turtas bus panaudotas Sirijos režimo veiklai remti ir pereis tiesiogiai režimo nuosavybėn ir taip galimai prisidės prie režimo smurtinių represijų prieš civilius gyventojus“ turi būti galutinai atmesti kaip visiškai nepagrįsti ir neparemti jokiais faktais.
               
            
                  3.
               
               
                  Trečiasis ieškinio pagrindas grindžiamas proporcingumo principo pažeidimu pažeidžiant pagrindines teises. Ieškovės teigimu, ginčijamas aktas turi būti pripažintas negaliojančiu, nes yra neproporcingas ginčijamais aktais siekiamam tikslui. Neproporcingumą visų pirma lemia tai, kad priemonės be jokio skirtumo taikomos visam ieškovės turtui.
               
            
                  4.
               
               
                  Ketvirtasis ieškinio pagrindas grindžiamas teisės į nuosavybę pažeidimu. Ieškovė teigia, kad ginčijami aktai nepagrįstai pažeidžia ieškovės teisę į nuosavybę, nes jie nedarant skirtumo apima ne tik turtą, kurį ieškovė gali paveldėti, bet ir asmeninį turtą.
               
            
                  5.
               
               
                  Penktasis ieškinio pagrindas susijęs su reikalavimu atlyginti patirtą žalą.